ขอคำแนะนำหน่อย ตัวอย่างหุ้น อุตสหกรรม Semiconductor ระดับโลก
1. TSMC (Taiwan Semiconductor)
บริษัทสัญชาติไต้หวันยักษ์ใหญ่ที่เน้นในเรื่องของการรับผลิตชิปเพียงอย่างเดียว ด้วยความชำนาญในการผลิต มีโรงงานที่สร้างเป็นของตัวเอง รวมไปถึงเครื่องมือที่ทันสมัย จึงทำให้บริษัทที่ต้องการสร้างนวัตกรรมล้ำสมัยอย่าง Apple ก็มาจ้าง TSMC ผลิตชิปด้วยเช่นกัน ไม่ว่าจะเป็น iPhone iPad หรือ Macbook

2. ASML
บริษัทที่ทำธุรกิจเกี่ยวกับการสร้างและพัฒนาเครื่องผลิตชิป หรือที่เรียกว่าเครื่อง EUV (Extreme Ultraviolet) ซึ่งใช้เวลาในการพัฒนากว่า 20 ปี และด้วยนวัตกรรนนี้จึงทำให้สามารถผลิตชิปที่ลดขนาด Transistor ได้เล็กลงกว่าเดิมและประหยัดพลังงานมากขึ้นด้วย  ในปัจจุบันนี้ยังไม่มีบริษัทใดที่สามารถสร้างเครื่องผลิตชิปที่มีนวัตกรรมล้ำหน้าได้ทัดเทียมกับ ASML จึงเป็นเพียงบริษัทเดียวที่ครอง Market Share กว่า 90% เลยที่เดียว ถือว่าเป็นต้นนำ้ของการผลิตชิปอย่างแท้จริง โดยทาง ASML ได้พัฒนาต่อยอดเครื่อง High-NA EUV ที่สามารถย่อความละเอียดของวงจรได้ถึง 2nm ซึ่งลูกค้าหลักอย่าง TSMC, Intel และ Samsung ที่ต้องการผลิตชิปที่ล้ำสมัย ต่างก็ต้องสั่งจองเครื่องผลิตล่วงหน้าจาก ASML เป็นปี ๆ

3. APPLE
นับตั้งแต่ปี 2007 ที่ได้เปิดตัว iPhone เครื่องแรก จากนั้นเป็นต้นมาผลิตภัณฑ์ของ Apple ก็ได้เข้ามาเป็นส่วนหนึ่งในการใช้ชีวิต และถือว่าประสบความสำเร็จอย่างล้นหลาม ในงานประชุมประจำปี Berkshire Hathaway 2023 Warren Buffett ได้พูดถึง Apple บริษัทที่เขาลงทุนไปกว่า 40% ของพอร์ต Buffett กล่าวว่า “ถ้าให้เลือกว่าจะให้ยึดรถหรือยึด iPhone ส่วนมากยอมให้รถไปดีกว่า”  แสดงให้เห็นว่า Smartphone นั้นเป็นสิ่งจำเป็นในชีวิตประจำของมนุษย์เราแบบที่ขาดไม่ได้

4. Nvidia
บริษัทที่เป็นกระแสพูดถึงมากในช่วงนี้ เพราะได้กลายเป็นบริษัทที่มีมูลค่า 1 ล้านล้านเหรียญไปเป็นที่เรียบร้อย ตั้งแต่เริ่มปี 2023 NVIDIA เป็นบริษัทที่ Outperform มากที่สุดในบรรดาบริษัทใน S&P500 ธุรกิจของ NVIDIA แน่นอนว่าใครที่เป็นสาย Gamer ต้องรู้จักอย่างแน่นอน ไม่ว่าจะเป็นผลิตภัณฑ์ยอดฮิตอย่างการ์ดจอ GPU NVIDIA Geforce ที่ติดตลาด Gaming มาอย่างยาวนาน โดยรายได้จากธุรกิจ Gaming คิดเป็น 32% ของรายได้ทั้งหมด 

แต่อีกหนึ่งธุรกิจที่มาแรงแซงหน้า Gaming ก็คือธุรกิจ Data Center คิดเป็น 60% ของรายได้  เรียกได้ว่าเป็นธุรกิจใหม่ที่เริ่มทำรายได้ให้กับ NVIDIA และนอกเหนือจากนี้ยังมีธุรกิจชิปประมวลผลสำหรับรถยนต์ ที่คาดว่าจะรองรับการมาถึงของ EV Car ในอนาคต
4.ข่าวเศรษฐกิจและการเงิน,6.ข้อมูลการเงินรายบริษัท,1.เทคโนโลยีทางการเงิน & การเงินดิจิทัล,5.ความรู้ทางการเงิน